CELEX: 32019R2126
Language: hu
Date: 2019-10-10 00:00:00
Title: A Bizottság (EU) 2019/2126 felhatalmazáson alapuló rendelete (2019. október 10.) az (EU) 2017/625 európai parlamenti és tanácsi rendeletnek bizonyos állat- és árukategóriák egyedi hatósági ellenőrzéseire, az ilyen ellenőrzések elvégzését követően meghozandó intézkedésekre és a határállomásokon végzett hatósági ellenőrzések alól mentesített bizonyos állat- és árukategóriákra vonatkozó szabályok tekintetében történő kiegészítéséről (EGT-vonatkozású szöveg)

12.12.2019   
               
               
                  HU
               
               
                  Az Európai Unió Hivatalos Lapja
               
               
                  L 321/104
               
            
         A BIZOTTSÁG (EU) 2019/2126 FELHATALMAZÁSON ALAPULÓ RENDELETE
         (2019. október 10.)
         az (EU) 2017/625 európai parlamenti és tanácsi rendeletnek bizonyos állat- és árukategóriák egyedi hatósági ellenőrzéseire, az ilyen ellenőrzések elvégzését követően meghozandó intézkedésekre és a határállomásokon végzett hatósági ellenőrzések alól mentesített bizonyos állat- és árukategóriákra vonatkozó szabályok tekintetében történő kiegészítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (1) és különösen annak 48. cikkének h) pontjára és 77. cikke (1) bekezdésének a), b) és k) pontjára,
         mivel:
         
                     (1)
                  
                  
                     Az (EU) 2017/625 rendelet 77. cikke (1) bekezdésének a), b) és k) pontja felhatalmazza a Bizottságot arra, hogy szabályokat fogadjon el az Unióba beléptetett bizonyos állat- és árukategóriák egyedi hatósági ellenőrzéseinek elvégzésére és a meg nem felelés esetén meghozandó intézkedésekre vonatkozóan.
                  
               
                     (2)
                  
                  
                     Az Unióba behozott, nyúzatlan állapotú prémes vadak szállítmányai hatékony hatósági ellenőrzésének biztosítása érdekében egyedi ellenőrzési követelményeket kell megállapítani, ha a fizikai ellenőrzéseket a rendeltetési hely szerinti létesítményben fejezik be, mivel a teljes fizikai ellenőrzést és mintavételt nem lehet elvégezni a határállomásokon.
                  
               
                     (3)
                  
                  
                     Az uniós kikötőkbe közvetlenül kirakodott friss halászati termékek hatékony hatósági ellenőrzésének biztosítása érdekében lehetővé kell tenni, hogy a hatósági ellenőrzéseket a tagállamok által az 1005/2008/EK tanácsi rendeletnek (2) megfelelően kijelölt kikötőkben végezzék el.
                  
               
                     (4)
                  
                  
                     Az (EU) 2017/625 rendelet 77. cikke (1) bekezdésének k) pontja felhatalmazza a Bizottságot arra, hogy szabályokat fogadjon el a rendelet 48. cikkének h) pontjában említett, alacsony kockázatot jelentő vagy semmilyen konkrét kockázatot nem jelentő és a határállomásokon végzett hatósági ellenőrzések alól indokolt esetben mentesülő állatok és áruk egyedi hatósági ellenőrzéseinek elvégzésére vonatkozóan.
                  
               
                     (5)
                  
                  
                     Amennyiben a hatósági ellenőrzéseket nem a határállomásokon végzik el, feltételeket – például megfelelő ellenőrzési rendelkezéseket – kell meghatározni annak biztosítása érdekében, hogy az ilyen állatoknak és áruknak az Unióba történő beléptetése ne idézzen elő elfogadhatatlan köz-, állat és növényegészségügyi kockázatokat.
                  
               
                     (6)
                  
                  
                     Az (EU) 2017/625 rendelet 48. cikke h) pontjának megfelelően alacsony kockázatot jelentő vagy semmilyen konkrét kockázatot nem jelentő fagyasztott tonhal esetében a hatósági ellenőrzések elvégezhetők a rendeltetési hely szerinti feldolgozó létesítményben, amelyet 952/2013/EU európai parlamenti és tanácsi rendeletnek (3) megfelelően a vámhatóságoknak kell jóváhagyniuk a nem uniós áruk ideiglenes tárolására.
                  
               
                     (7)
                  
                  
                     Az (EU) 2017/625 rendelet 48. cikke h) pontjának megfelelően alacsony kockázatot jelentő vagy semmilyen konkrét kockázatot nem jelentő, az (EU) 2019/627 bizottsági végrehajtási rendelet (4) 72. cikkében említettek szerint valamely tagállam lobogója alatt közlekedő halászhajók által kifogott és az Unió területére harmadik országokban történő kirakodást követően behozott halászati termékek esetében intézkedéseket kell hozni, ha felmerül a meg nem felelés gyanúja.
                  
               
                     (8)
                  
                  
                     Az Unióba egyes görög szigeteken vagy egyes francia területeken keresztül beléptetett állatok és áruk alacsony kockázatot jelentenek, mivel az ilyen állatokat és árukat nem hozzák forgalomba e szigeteken, illetve területeken kívül. Megfelelő hatósági ellenőrzési követelményeket és intézkedéseket kell bevezetni annak biztosítása érdekében, hogy az ilyen állatokat és árukat ne hozzák forgalomba e szigeteken, illetve területeken kívül.
                  
               
                     (9)
                  
                  
                     A jogszabályi keret észszerűsítése és egyszerűsítése érdekében az (EU) 2017/625 rendelet 77. cikke (1) bekezdésének k) pontja és 48. cikke h) pontja szerinti hatósági ellenőrzésekre vonatkozó szabályokat az említett rendelet 77. cikke (1) bekezdésének a) pontjában felsorolt egyéb árukategóriákra vonatkozó hatósági ellenőrzési szabályokkal együtt kell elfogadni.
                  
               
                     (10)
                  
                  
                     E szabályok között lényegi tartalmi kapcsolat áll fenn, és közülük számos együttesen alkalmazandó. Az egyszerűség és az átláthatóság érdekében, valamint a szabályok alkalmazásának megkönnyítése és azok megsokszorozódásának elkerülése érdekében azokat egyetlen jogi aktusban kell meghatározni, nem pedig több különálló, számos kereszthivatkozást tartalmazó és az átfedések kockázatát hordozó jogi aktusban.
                  
               
                     (11)
                  
                  
                     mivel ez a rendelet a 94/641/EK bizottsági határozat (5) és a 2012/44/EU bizottsági végrehajtási határozat (6) hatálya alá tartozó szabályokat állapít meg, ezeket a jogi aktusokat hatályon kívül kell helyezni.
                  
               
                     (12)
                  
                  
                     mivel az (EU) 2017/625 rendelet 2019. december 14-től alkalmazandó, e rendeletet is az említett időponttól kezdve kell alkalmazni.
                  
               ELFOGADTA EZT A RENDELETET:
         
            1. cikk
            Tárgy
            Ez a rendelet szabályokat határoz meg bizonyos állat- és árukategóriák egyedi hatósági ellenőrzéseinek végrehajtására és a meg nem felelés esetén meghozandó intézkedésekre vonatkozóan. Szabályokat állapít meg továbbá azon esetekre és feltételekre vonatkozóan, amelyek fennállásakor bizonyos állat- és árukategóriák mentesülnek a határállomásokon végzett hatósági ellenőrzések alól, illetve amelyek esetében e mentesség indokolt.
         
         
            2. cikk
            Fogalommeghatározások
            E rendelet alkalmazásában:
            
                        1.
                     
                     
                        „hatósági ellenőrzések információkezelési rendszere”: az (EU) 2017/625 rendelet 131. cikkében említett, a hatósági ellenőrzések információkezelési rendszere;
                     
                  
                        2.
                     
                     
                        „friss halászati termékek”: a 853/2004/EK európai parlamenti és tanácsi rendelet (7) I. mellékletének 3.5. pontjában meghatározott friss halászati termékek;
                     
                  
                        3.
                     
                     
                        „fagyasztott tonhal”: a 853/2004/EK rendelet III. melléklete VIII. szakasza VII. fejezetének 2. pontjában meghatározott követelményeknek megfelelően tartott tonhal.
                     
                  
         
            3. cikk
            Nyúzatlan állapotú prémes vadak
            
               (1)   Az Unióba való első beléptetés helye szerinti határállomás illetékes hatósága engedélyezheti, hogy a nyúzatlan állapotú prémes vadak szállítmányait a fizikai ellenőrzések lezárása nélkül a rendeltetési létesítménybe szállítsák, amennyiben e szállítmányokat az (EU) 2019/1666 felhatalmazáson alapuló bizottsági rendelet (8) 2. és 3. cikkének megfelelő járművel vagy tartályban szállítják.
            
            
               (2)   Az (1) bekezdésben említett illetékes hatóság tájékoztatja a rendeltetési létesítmény illetékes hatóságát arról, hogy véglegesíteni kell a fizikai ellenőrzést, különösen az egészségügyi ellenőrzést és a laboratóriumi vizsgálatot.
            
            
               (3)   A rendeltetési létesítmény illetékes hatósága tájékoztatja az (1) bekezdésben említett illetékes hatóságot a (2) bekezdésben említett fizikai ellenőrzések eredményéről.
            
         
         
            4. cikk
            Harmadik ország lobogója alatt közlekedő halászhajóról a tagállamok által kijelölt uniós kikötőkbe közvetlenül kirakodott friss halászati termékek
            A harmadik ország lobogója alatt közlekedő halászhajóról közvetlenül kirakodott friss halászati termékek mentesülnek a határállomásokon végzett hatósági ellenőrzések alól, feltéve, hogy e hatósági ellenőrzéseket a tagállamok által az 1005/2008/EK tanácsi rendelet 5. cikkének (1) bekezdésével összhangban kijelölt uniós kikötők illetékes hatóságai végzik el.
         
         
            5. cikk
            Harmadik ország lobogója alatt közlekedő halászhajóról a tagállamok által kijelölt uniós kikötőkbe közvetlenül kirakodott fagyasztott tonhal
            A tagállamok az alábbi feltételek teljesülése esetén végezhetik el a harmadik ország lobogója alatt közlekedő halászhajóról a tagállamok által az 1005/2008/EK tanácsi rendelet 5. cikkének (1) bekezdésével összhangban kijelölt uniós kikötőkbe közvetlenül kirakodott, nem lefejezett és nem kizsigerelt fagyasztott tonhal hatósági ellenőrzését a 853/2004/EK rendelet 4. cikkének megfelelően jóváhagyott rendeltetési feldolgozó létesítményben:
            
                        a)
                     
                     
                        a hatósági ellenőrzést a legközelebbi határállomás illetékes hatósága végzi el;
                     
                  
                        b)
                     
                     
                        a rendeltetési feldolgozó létesítményt a vámhatóságok a 952/2013/EU rendelet 147. cikke (1) bekezdésének és 148. cikkének megfelelően jóváhagyták a nem uniós áruk ideiglenes tárolására;
                     
                  
                        c)
                     
                     
                        a fagyasztott tonhalat leplombált járművel vagy tartályban szállítják a hajóról a rendeltetési feldolgozó létesítménybe a hatósági ellenőrzést végző illetékes hatóság felügyelete mellett és a megfelelő vámeljárás szerint, a 952/2013/EK rendelet 134., 135., 140., 141. cikkének és 148. cikke (5) bekezdésének megfelelően;
                     
                  
                        d)
                     
                     
                        a szállítmányért felelős vállalkozó a szállítmánynak a kijelölt uniós kikötőbe való beérkezését megelőzően értesítette az e cikk a) pontjában említett illetékes hatóságot a szállítmány beérkezéséről, oly módon, hogy az (EU) 2017/625 rendelet 56. cikkében említettek szerint a hatósági ellenőrzések információkezelési rendszerébe beküldte a kitöltött közös egészségügyi beléptetési okmányt.
                     
                  
         
            6. cikk
            A valamely uniós tagállam lobogója alatt közlekedő halászhajók által kifogott, harmadik országokban kirakodott, emberi fogyasztásra szánt halászati termékek
            
               (1)   Az (EU) 2019/627 végrehajtási rendelet 72. cikkének (1) bekezdésében említettek szerint a valamely tagállam lobogója alatt közlekedő hajók által harmadik országokban kifogott, tárolással vagy tárolás nélkül kirakodott, emberi fogyasztásra szánt halászati termékek szállítmányait valamely más közlekedési eszközzel az Unióba való beléptetésük előtt az Unióba való első beléptetés helye szerinti határállomás illetékes hatósága által elvégzendő okmányellenőrzésnek kell alávetni.
            
            
               (2)   Az (1) bekezdésben említett szállítmányok akkor mentesülhetnek a határállomásokon végzett azonossági és fizikai ellenőrzések alól, ha eleget tesznek az (EU) 2019/627 rendelet 72. cikkében megállapított feltételeknek.
            
            
               (3)   Az (EU) 2017/625 rendelet 1. cikkének (2) bekezdésében említett szabályoknak való meg nem felelés megállapítása vagy gyanúja esetén az Unióba történő első beléptetés helye szerinti illetékes hatóság az e cikk (1) bekezdésében említett szállítmányok azonossági és fizikai ellenőrzésén felül okmányellenőrzést is végez.
            
         
         
            7. cikk
            Az Unióba egyes görög szigeteken és egyes francia területeken keresztül beléptetett szállítmányok
            
               (1)   Az Unióba harmadik országokból a Görögországban engedélyezett beléptetési helyeken – Rodosz, Mitilini és Heraklion (Kréta) – keresztül az adott görög szigeten való helyi felhasználás céljából beléptetett állati eredetű termékek és összetett termékek mentesülnek a határállomásokon végzett hatósági ellenőrzések alól.
            
            
               (2)   Az Unióba harmadik országokból a francia tengerentúli megyékben, Guadeloupe-on, Francia Guyanában, Martinique-on és Mayotte-on található engedélyezett beléptetési helyeken keresztül az adott francia tengerentúli megyében való helyi felhasználás céljából beléptetett állatok, állati eredetű termékek és összetett élelmiszer-készítmények mentesülnek a határállomásokon végzett hatósági ellenőrzések alól.
            
         
         
            8. cikk
            Az Unióba egyes görög szigeteken és egyes francia területeken keresztül beléptetett szállítmányokra vonatkozó egyedi hatósági ellenőrzések
            
               (1)   A 7. cikkben említett szállítmányokat minden egyes beléptetési helyen az I. mellékletnek megfelelően kell ellenőrizni.
            
            
               (2)   Minden egyes engedélyezett beléptetési hely egy olyan illetékes hatóság felelőssége alá tartozik, amely az alábbiakkal rendelkezik:
               
                           a)
                        
                        
                           az (EU) 2017/625 rendelet 55. cikke (2) bekezdése a) pontjának megfelelően a szállítmányokra vonatkozó határozatok meghozataláért felelős hatósági állatorvosok, és
                        
                     
                           b)
                        
                        
                           ha az illetékes hatóság szükségesnek tartja, az (EU) 2017/625 rendelet 49. cikke (2) bekezdésének a) és b) pontjában említett, az (EU) 2019/1081 rendelet (9) 2. cikkének megfelelően képzett személyzet.
                        
                     
            
               (3)   A 7. cikk (1) bekezdésében említett, engedélyezett görög szigeti beléptetési helyek illetékes hatósága biztosítja, hogy minden egyes engedélyezett beléptetési helyen személyzet és erőforrások álljanak rendelkezésre a 7. cikk (1) bekezdésében említett azon áruk szállítmányai hatósági ellenőrzésének elvégzéséhez, amelyekhez az adott beléptetési pontot engedélyezték.
            
            
               (4)   A 7. cikk (2) bekezdésében említett francia tengerentúli megyék minden egyes engedélyezett beléptetési helyén rendelkezésre állnak a szükséges létesítmények, felszerelések és személyzet a 7. cikk (2) bekezdésében említett azon állatok és áruk szállítmányai hatósági ellenőrzésének elvégzéséhez, amelyekhez az adott beléptetési pontot engedélyezték.
            
         
         
            9. cikk
            A vállalkozóknak az Unióba egyes görög szigeteken és egyes francia területeken keresztül beléptetett szállítmányokkal kapcsolatos kötelezettségei
            A 7. cikkben említett szállítmányokért felelős vállalkozó:
            
                        a)
                     
                     
                        a szállítmánynak a beléptetési pontra való fizikai megérkezése előtt értesíti az engedélyezett beléptetési hely illetékes hatóságát a szállítmány megérkezéséről, oly módon, hogy a kitöltött közös egészségügyi beléptetési okmányt a szállítmánynak az engedélyezett beléptetési helyre való beérkezését megelőzően beküldi a hatósági ellenőrzések információkezelési rendszerébe;
                     
                  
                        b)
                     
                     
                        vezeti az engedélyezett beléptetési hely illetékes hatósága által jóváhagyott nyilvántartást, amelyben – adott esetben – szerepel a forgalomba hozandó állatok, állati eredetű termékek és összetett élelmiszer-készítmények mennyisége, valamint a vevő(k) neve és címe;
                     
                  
                        c)
                     
                     
                        tájékoztatja a vevő(ke)t arról, hogy
                        
                                    i.
                                 
                                 
                                    a forgalomba hozandó állati eredetű termékeket és összetett élelmiszer-készítményeket kizárólag helyi fogyasztásra szánják, és hogy ezen termékeknek az Unió más területeire való szállítása semmilyen körülmények között sem megengedett;
                                 
                              
                                    ii.
                                 
                                 
                                    viszonteladás esetén a vevő(k)nek tájékoztatnia/tájékoztatniuk kell az új vevő(ke)t, ha utóbbi(ak) kereskedelmi üzemeltető(k), a c) pont i. pontjában foglalt korlátozásokról;
                                 
                              
                  
                        d)
                     
                     
                        a francia tengerentúli megyék, Guadeloupe, Francia Guyana, Martinique és Mayott esetében tájékoztatja a vevő(ke)t arról, hogy:
                        
                                    i.
                                 
                                 
                                    a forgalomba hozandó állatokat kizárólag helyi tenyésztésre és feldolgozásra szánják, és hogy ezen állatoknak és a belőlük származó termékeknek az Unió más területeire való szállítása semmilyen körülmények között sem megengedett;
                                 
                              
                                    ii.
                                 
                                 
                                    viszonteladás esetén a vevő(k)nek tájékoztatnia/tájékoztatniuk kell az új vevő(ke)t, ha utóbbi(ak) kereskedelmi üzemeltető(k), a d) pont i. pontjában foglalt korlátozásokról.
                                 
                              
                  
         
            10. cikk
            Hatályon kívül helyezés
            
               (1)   A 94/641/EK határozat, valamint a 2012/44/EU végrehajtási határozat 2019. december 14-étől hatályát veszti.
            
            
               (2)   A hatályon kívül helyezett jogi aktusokra vonatkozó hivatkozásokat az e rendeletre történő hivatkozásnak kell tekinteni, és a II. mellékletben szereplő megfelelési táblázatok szerint kell értelmezni.
            
         
         
            11. cikk
            Hatálybalépés és az alkalmazás kezdőnapja
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. december 14-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. október 10-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 95., 2017.4.7., 1. o.
         
         
            (2)  A Tanács 1005/2008/EK rendelete (2008. szeptember 29.) a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről (HL L 286., 2008.10.29., 1. o.).
         
            (3)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).
         
            (4)  A Bizottság (EU) 2019/627 végrehajtási rendelete (2019. március 15.) az emberi fogyasztásra szánt állati eredetű termékeken az (EU) 2017/625 európai parlamenti és tanácsi rendelettel összhangban végzendő hatósági ellenőrzésekre vonatkozó egységes gyakorlati rendelkezések megállapításáról és a 2074/2005/EK bizottsági rendeletnek a hatósági ellenőrzések tekintetében történő módosításáról (HL L 131., 2019.5.17., 51. o.).
         
            (5)  A Bizottság 94/641/EK határozata (1994. szeptember 8.) a harmadik országokból egyes görög szigetekre behozott termékek állategészségügyi ellenőrzésére alkalmazandó szabályok megállapításáról (HL L 248., 1994.9.23., 26. o.).
         
            (6)  A Bizottság 2012/44/EU végrehajtási határozata (2012. január 25.) a harmadik országokból egyes francia tengerentúli megyékbe behozott élő állatok és állati eredetű termékek állategészségügyi ellenőrzéseire vonatkozó szabályokról (HL L 24., 2012.1.27., 14. o.).
         
            (7)  Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
         
            (8)  A Bizottság (EU) 2019/1666 felhatalmazáson alapuló rendelete (2019. június 24.) az (EU) 2017/625 európai parlamenti és tanácsi rendeletnek a bizonyos áruszállítmányoknak a beléptetés helye szerinti határállomásról az Unión belüli rendeltetési létesítménybe történő szállítására és érkezésére vonatkozó nyomonkövetési feltételek tekintetében történő kiegészítéséről (HL L 255., 2019.10.4., 1. o.).
         
            (9)  A Bizottság (EU) 2019/1081 felhatalmazáson alapuló rendelete (2019. március 8., péntek) a bizonyos fizikai ellenőrzéseknek a határállomásokon történő elvégzéséért felelős személyzet képzésére vonatkozó különös követelményekkel kapcsolatos szabályok megállapításáról (HL L 171., 2019.6.26., 1. o.).
      
      
         
            I. MELLÉKLET
            
               Az Unióba egyes görög szigetek és egyes francia területek engedélyezett beléptetési helyein keresztül beléptetett árukra vonatkozó egyedi hatósági ellenőrzések
            
            
               1.   
               
                  Az illetékes hatóság biztosítja, hogy a forgalomba hozatal céljából bemutatott állati eredetű termékekkel és összetett termékekkel kapcsolatos összes adatot, és a francia tengerentúli megyék, Guadeloupe, Francia Guyana, Martinique és Mayotte esetében a forgalomba hozatal céljából bemutatott állatokkal kapcsolatos összes adatot bevigyék a hatósági ellenőrzések információkezelési rendszerébe.
               
            
            
               2.   
               Az illetékes hatóság ellenőrzi:
               
                           a)
                        
                        
                           a kísérő bizonyítványokat és okmányokat;
                        
                     
                           b)
                        
                        
                           az állati eredetű termékek és összetett termékek azonosságát, és a francia tengerentúli megyék, Guadeloupe, Francia Guyana, Martinique és Mayotte esetében az állatok azonosságát is;
                        
                     
                           c)
                        
                        
                           a csomagolást és jelölést;
                        
                     
                           d)
                        
                        
                           az áruk minőségét és minőségmegőrzését;
                        
                     
                           e)
                        
                        
                           a szállítási feltételeket, és hűtött szállítóeszközök esetében a szállítóeszközön belüli hőmérsékletet és az áruk belső hőmérsékletét;
                        
                     
                           f)
                        
                        
                           az áruk sérüléseit.
                        
                     
            
               3.   
               
                  Az illetékes hatóság biztosítja, hogy az egyedi hatósági ellenőrzések elvégzését követően a szállítmányt kísérő közös egészségügyi beléptetési okmányban tüntessék fel, hogy a forgalomba hozandó állati eredetű termékeket és összetett élelmiszer-készítményeket kizárólag helyi fogyasztásra szánják, és hogy ezen termékeknek az Unió más területeire való szállítása semmilyen körülmények között sem megengedett.
               
            
            
               4.   
               
                  A francia tengerentúli megyék, Guadeloupe, Francia Guyana, Martinique és Mayotte esetében az illetékes hatóság biztosítja, hogy az egyedi hatósági ellenőrzéseket követően a szállítmányt kísérő közös egészségügyi beléptetési okmányban tüntessék fel, hogy a forgalomba hozandó állatokat kizárólag helyi tenyésztésre és feldolgozásra szánják, és hogy ezen állatoknak és a belőlük származó termékeknek az Unió más területeire való szállítása semmilyen körülmények között sem megengedett.
               
            
            
               5.   
               
                  Az illetékes hatóság rendszeresen ellenőrzi a forgalomba hozandó szállítmányok helyét/tárolási helyét, hogy betartsák a közegészségügyi követelményeket, és hogy e szállítmányokat ne szállítsák az Unió más területeire.
               
            
            
               6.   
               
                  A francia tengerentúli megyék, Guadeloupe, Francia Guyana, Martinique és Mayotte esetében az illetékes hatóság rendszeresen ellenőrzi a forgalomba hozandó állatok helyét, hogy betartsák a közegészségügyi követelményeket, és hogy ezeket az állatokat, valamint a belőlük származó termékeket ne szállítsák az Unió más területeire.
               
            
         
      
      
         
            II. MELLÉKLET
            
               A 10. cikk (2) bekezdésében említett megfelelési táblázatok
            
            1.   A 94/641/EK határozat
            
                        A 94/641/EK határozat
                     
                     
                        Ez a rendelet
                     
                  
                        1. cikk
                        2. cikk
                        3. cikk első franciabekezdés
                        3. cikk második franciabekezdés
                        3. cikk harmadik franciabekezdés
                        3. cikk negyedik franciabekezdés
                        4. cikk
                        5. cikk
                        6. cikk
                        7. cikk
                        I. melléklet
                        II. melléklet 1. pont
                        II. melléklet 2. pont
                     
                     
                        7. cikk
                        8. cikk (2) bekezdés a) pont
                        9. cikk a) pont
                        9. cikk b) pont
                        9. cikk c) pont
                        9. cikk e) pont
                        8. cikk (1) bekezdés
                        __
                        __
                        __
                        7. cikk
                        I. melléklet 2. pont
                        I. melléklet 5. pont
                     
                  2.   A 2012/44/EU végrehajtási határozat
            
                        A 2012/44/EU végrehajtási határozat
                     
                     
                        Ez a rendelet
                     
                  
                        1. cikk
                        2. cikk (1) bekezdés
                        2. cikk (2) bekezdés
                        3. cikk (1) bekezdés
                        3. cikk (2) bekezdés
                        3. cikk (3) bekezdés
                        3. cikk (4) bekezdés
                        3. cikk (5) bekezdés
                        4. cikk (1) bekezdés
                        4. cikk (2) bekezdés
                        4. cikk (3) bekezdés
                        4. cikk (4) bekezdés
                        4. cikk (5) bekezdés
                        5. cikk
                        6. cikk
                        7. cikk
                        8. cikk
                        Melléklet
                     
                     
                        7. cikk
                        8. cikk (2) bekezdés
                        8. cikk (4) bekezdés
                        9. cikk a) pont
                        __
                        9. cikk b) pont
                        9. cikk c) és d) pont
                        9. cikk, e) és f) pont
                        8. cikk (1) bekezdés
                        8. cikk (1) bekezdés
                        I. melléklet 1. pont
                        I. melléklet 3. és 4. pont
                        I. melléklet 5. és 6. pont
                        __
                        __
                        __
                        __
                        7. cikk